ઈસરોના ચેરમેને જણાવ્યું હતું કે, 259 સેકન્ડ ચાલેલા આ પરીક્ષણમાં બધું જ સફળતાપૂર્વક અને યોજના પ્રમાણે પૂર્ણ થયું હતું. ચેરમેને એમ પણ જણાવ્યું કે, આ કેપ્સુલનો ઉદ્દેશ્ય સ્પેસક્રાફ્ટમાં અવકાશયાત્રીઓ સાથે દુર્ઘટનાની સ્થિતિમાં તેમની સલામતીને સુનિશ્ચિત કરવાનો છે. વધુમાં તેમણે જણાવ્યું કે, ભવિષ્યમાં એરપ્લેન મોડમાં સ્પેસ કેપ્સુલ્સ લૉન્ચ કરવાની પણ યોજના છે. ઈસરોના ચેરમેને જણાવ્યું કે, ‘જો અમે અંતરિક્ષમાં અમારા યાત્રીઓ મોકલીએ છીએ તો તેમને સુરક્ષિત પરત લાવવાની જવાબદારી પણ અમારી રહે છે’.